CELEX: 32008D0036
Language: et
Date: 2008-01-10 00:00:00
Title: 2008/36/EÜ: Komisjoni otsus, 10. jaanuar 2008 , millega lubatakse Euroopa Parlamendi ja nõukogu määruse (EÜ) nr 258/97 alusel viia uuendtoiduna turule fütosterooli-/fütostanoolilisanditega riisijooke (teatavaks tehtud numbri K(2008) 6 all)

11.1.2008   
            
            
               ET
            
            
               Euroopa Liidu Teataja
            
            
               L 8/15
            
         
      KOMISJONI OTSUS,
   10. jaanuar 2008,
   millega lubatakse Euroopa Parlamendi ja nõukogu määruse (EÜ) nr 258/97 alusel viia uuendtoiduna turule fütosterooli-/fütostanoolilisanditega riisijooke
   (teatavaks tehtud numbri K(2008) 6 all)
   (Ainult soome- ja rootsikeelne tekst on autentsed)
   (2008/36/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               12. oktoobril 2004 esitas äriühing Teriaka Ltd. Paulig Group Soome pädevatele asutustele taotluse fütosteroolilisanditega riisijookide turuleviimiseks uuendtoidu või toidu uuendkoostisosana.
            
         
               (2)
            
            
               12. jaanuaril 2005 esitas Soome pädev toiduhindamisasutus esmase hindamisaruande. Selles aruandes jõuti järeldusele, et fütosteroolilisanditega riisijoogid on inimtoiduna ohutud.
            
         
               (3)
            
            
               Komisjon edastas esialgse hindamisaruande kõigile liikmesriikidele 31. jaanuaril 2005.
            
         
               (4)
            
            
               Määruse (EÜ) nr 258/97 artikli 6 lõikega 4 ette nähtud 60 päeva jooksul esitati kooskõlas kõnealuse sättega toote turustamise kohta põhjendatud vastuväiteid.
            
         
               (5)
            
            
               Seepärast konsulteeriti 28. oktoobril 2005 Euroopa Toiduohutusametiga (EFSA).
            
         
               (6)
            
            
               15. veebruaril 2006 võttis EFSA vastu dokumendi „Statement of the Scientific Panel on dietetic Products, Nutrition and Allergies on a request from the Commission related to a novel food application on rice drinks with added phytosterols” (dieettoiduainete, toitumise ja allergia teaduskomisjoni seisukoht komisjoni taotluse kohta seoses fütosteroolilisandiga riisijookide kasutamisega uuendtoiduna).
            
         
               (7)
            
            
               Oma seisukohas jõudis teaduskomisjon järeldusele, et ei ole alust uskuda, et fütosterooli-/fütostanoolilisanditega riisijookide kasutuselevõtmine suurendaks fütosteroolide liigtarbimise ohtu.
            
         
               (8)
            
            
               Teadusliku hindamise alusel on kindlaks tehtud, et fütosterooli-/fütostanoolilisanditega riisijoogid vastavad määruse (EÜ) Nr 258/97 artikli 3 lõikes 1 sätestatud kriteeriumidele.
            
         
               (9)
            
            
               Komisjoni 31. märtsi 2004. aasta määrusega (EÜ) nr 608/2004, mis käsitleb toidukaupade ja toidukaupade koostisosade märgistamist, millele on lisatud fütosteroole, fütosteroolestreid, fütostanoole ja/või fütostanoolestreid, (2) tagatakse, et tarbijad saavad vajalikku teavet, et vältida lisatud fütosteroolide liigtarbimist.
            
         
               (10)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas nimetatud fütosterooli-/fütostanoolilisanditega riisijooke võib turustada ühenduses uuendtoiduna.
   Artikkel 2
   1.   Artiklis 1 osutatud riisijooke tuleb pakkuda müügiks sellisel kujul, et neid saab hõlpsasti jagada portsjoniteks, millest igaüks sisaldab kuni 3 g (juhul kui tarbitakse üks portsjon päevas) või kuni 1 g (kui tarbitakse kolm portsjonit päevas) fütosterooli-/fütostanoolilisandeid.
   2.   Riisijoogi pakendisse lisatud fütosteroolide/fütostanoolide kogus ei tohi ületada 3 g.
   Artikkel 3
   Otsus on adresseeritud äriühingule Teriaka Ltd., Siirakuja 3, 01490 Vantaa, Soome.
   
      Brüssel, 10. jaanuar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  ELT L 97, 1.4.2004, lk 44.
   
      LISA
      Nõuded riisijookide lisandina kasutatavatele fütosteroolidele ja fütostanoolidele
      Mõiste
      Fütosteroolid ja fütostanoolid on taimedest ekstraheeritud steroolid ja stanoolid, mis võivad esineda kas vabade steroolide ja stanoolidena või toidurasvades esinevate rasvhapete estritena.
      Koostis (määratud leekionisatsioonidetektoriga või samaväärse meetodiga):
      < 80 % β-sitosterooli
      < 15 % β-sitostanooli
      < 40 % kampesterooli
      < 5 % kampestanooli
      < 30 % stigmasterooli
      < 3 % brassikasterooli
      < 3 % muid steroole/stanoole
      Saastatus/puhtus (leekionisatsioonidetektori või samaväärse meetodiga)
      Muust lähteainest kui inimtoiduks sobivast taimeõlist ekstraheeritud fütosteroolides ja fütostanoolides ei tohi olla saasteaineid, mis on kõige paremini tagatud fütosterooli-/fütostanoolikoostisosa puhtusega üle 99 %.